text: Detenen una persona per haver-se vacunat 7 vegades
  Inici CATALUNYA Detenen una persona per haver-se vacunat 7 vegades
  Un eslovè ha acabat detingut per haver rebut set dosis de vacunes contra la covid-19, cinc de les quals previ pagament d'altres persones que volien així aconseguir un passaport covid.
  La policia eslovena ha explicat que la persona en qüestió va rebre petites quantitats de diners d'almenys quatre sospitosos, que es van aprofitar de la seva "difícil situació social" i el van impulsar a cometre aquest delicte "sense que els importés la seva salut".
  A més del detingut, hi ha quatre persones més que han estat denunciades per pagar perquè l'home es vacunés en nom seu. A Eslovènia, la falsificació de documents pot comportar penes de fins a tres anys de presó.
  La persona en qüestió va ser detinguda quan intentava vacunar-se per vuitena vegada, amb documents d'una altra persona.
  Article anteriorL'alcaldessa de Tortosa demana prudència a la ciutadania davant l'activació de les noves mesures per la covid